ທ່ານ ເຈົ້າແຂວງ ໄຊຍະບູລີ ຕ້ອນຮັບ ທ່ານຮອງລັດຖະມົນຕີກະຊວງ ວິທະຍາສາດ ແລະ ເຕັກໂນໂລຊີ
ໃນຕອນບ່າຍຂອງວັນທີ 4 ກໍລະກົດ ປີນີ້. ທ່ານ ພົງສະຫວັນ ສິດທະວົງ ເຈົ້າແຂວງໄຊຍະບູລີ ໄດ້ຕ້ອນຮັບການເຂົ້າຢ້ຽມຂໍ່ານັບຂອງ ທ່ານ ບຸນຕີ ທະມິດ ຮອງລັດຖະມົນຕີ ກະຊວງ ວິທະຍາສາດ ແລະ ເຕັກໂນໂລຊີ ພ້ອມດ້ວຍຄະນະ ທີ່ຫ້ອງຮັບແຂກຫ້ອງວ່າການແຂວງໄຊຍະບູລີ. ກ່ອນອື່ນ ທ່ານ ທ່ານ ບຸນຕີ ທະມິດ ຮອງລັດຖະມົນຕີ ກະຊວງ ວິທະຍາສາດ ແລະ ເຕັກໂນໂລຊີ ໄດ້ລາຍງານຈຸດປະສົງ ແລະ ເປົ້າໝາຍຂອງທີມງານທີ່ມາເຄື່ອນໄຫວເຮັດວຽກຢູ່ແຂວງໄຊຍະບູລີຄັ້ງນີ້, ເປັນຕົ້ນແມ່ນໄດ້ລາຍງານສະພາບການເຄື່ອນໄຫວວຽກງານວິຊາສະເພາະຂອງພະນັກງານວິຊາການ, ລວມທັງພະນັກງານການນໍາຂອງພະແນກວິທະຍາສາດ ແລະ ເຕັກໂນໂລຊີ ແຂວງ ໄຊຍະບູລີ ໃນໄລຍະຜ່ານມາ, ພ້ອມທັງໄດ້ຮຽກຮ້ອງໃຫ້ການນໍາຂອງແຂວງຊ່ວຍສືບຕໍ່ໃຫ້ທິດຊີ້ນໍາໃນການປະຕິບັດໜ້າທີ່ວຽກງານວິຊາສະເພາະຂອງພະນັກງານພາຍໃນພະແນກ, ເພື່ອເຮັດໃຫ້ວຽກງານດັ່ງກ່າວດໍາເນີນໄປດ້ວຍດີ, ຈາກນັ້ນທັງສອງທ່ານກໍ່ໄດ້ປຶກສາຫາລືກັນກ່ຽວກັບການປັບປຸງກົງຈັກການຈັດຕັ້ງພາຍໃນພະແນກ ວິທະຍາສາດ ແລະ ເຕັກໂນໂລຊີ, ເພື່ອຈະຊອກຫາບຸກຄະລາກອນຜູ້ທີ່ມີຄວາມຮູ້, ຄວາມສາມາດ ຮອບດ້ານ ປະກອບເຂົ້າໃນຕໍາແໜ່ງງານຂອງພະແນກ, ທັງນີ້ກໍ່ເພື່ອເປັນການກະກຽມໃສ່ກອງປະຊຸມໃຫຍ່ 3 ຂັ້ນ ແລະ ເຮັດໃຫ້ລະບົບການຈັດຕັ້ງຂອງພະແນກດັ່ງກ່າວສອດຄ່ອງກັບໜ້າວຽກຕົວຈິງ.
ແຫຼ່ງຂ່າວ: ຫ້ອງວ່າການແຂວງ
ໂດຍ:ອຸ່ນເຮືອນ
ໂພທິລັກ ໂທ: 22126933
ແຂວງ ໄຊຍະບູລີ ອົບຮົມ ວຽງານສັງລວມ-ຫາງສຽງສັງຄົມ
ຊຸດຝຶກອົບຮົມ ວຽກງານສັງລວມ-ຫາງສຽງສັງຄົມ ໄດ້ຈັດຂຶ້ນໃນຕອນເຊົ້າຂອງວັນທີ 4 ກໍລະກົດປີນີ້, ເຂົ້າຮ່ວມເປັນກຽດມີ ທ່ານ ປອ ສົມລິດ ເປືອກແກ້ວ ຮອງເລຂາພັກແຂວງ, ປະທານສະພາປະຊາຊົນແຂວງ ໄຊຍະບູລີ, ມີ ວິທະຍາກອນ ແລະ ນັກສໍາມະນາກອນ ຊຶ່ງເປັນພະນັກງານຫຼັກແຫຼ່ງ ຂອງແຂວງ, ເມືອງ, ຜູ້ຊີ້ນໍາຈັດຕັ້ງປະຕິບັດວຽກງານຕົວຈິງຢູ່ບັນດາພະແນກການ, ກົມກອງ, ອົງການ, ລັດວິສະຫະກິດຕ່າງໆອ້ອມຂ້າງແຂວງ ແລະ 11 ເມືອງທົ່ວແຂວງທີ່ໄດ້ເຂົ້າຮ່ວມ.
ຊຸດຝຶກອົບຮົມດັ່ງກ່າວເພື່ອເຮັດໃຫ້ບັນດານັກສໍາມະນາກອນໄດ້ຄົ້ນຄວ້າເຊື່ອມຊຶມ ແລະ ຍົກລະດັບຄວາມຮູ້ພື້ນຖານການເມືອງ-ແນວຄິດ ເວົ້າລວມ, ເວົ້າສະເພາະ ແມ່ນວຽກງານເກັບກໍາຫາງສຽງສັງຄົມ, ສາມາດຕອບສະໜອງຄວາມຮຽກຮ້ອງຕອ້ງການ ຂອງໜ້າທີ່ການເມືອງໃນໄຍະໃໝ່, ຊຸດອົບຮົມຄັ້ງນີ້ຈະໄດ້ຄົ້ນຄວ້າ, ເຊື່ອມຊຶມບາງບັນຫາເຊັ່ນ: ຄົ້ນຄວ້າເຊື່ອມຊຶມ ບັນຫາພຶ້ນຖານ ກ່ຽວກັບວຽກງານຫາງສຽງສັງຄົມ ເພື່ອກໍາແໜ້ນຫຼັກການ ແລະ ທິດນໍາໃນການຈັດຕັ້ງປະຕິບັດວຽກງານດັ່ງກ່າວ, ວິທີເກັບກໍາ ແລະ ນໍາໃຊ້ຫາງສຽງສັງຄົມ ເຂົ້າໃນການເຄື່ອນໄຫວວຽກງານການເມືອງ-ແນວຄິດໃນໄລຍະໃໝ່, ຄົ້ນຄວ້າ, ເຊື່ອມຊຶມກ່ຽວກັບແບບແຜນວິທີເຮັດວຽກ, ກົນໄກ ລະ ບຽບຂອງຕາໜ່າງເພື່ອນຮ່ວມງານ
ແຂວງໄຊຍະບູລີ ຈັດກອງປະຊຸມປຶກສາຫາລື ກະກຽມການສະເຫຼີມສະຫຼອງວັນສ້າງຕັ້ງກອງທັບ ຄົບຮອບ 70 ປີ
ແຂວງໄຊຍະບູລີ ໄດ້ຈັດກອງປະຊຸມປຶກສາຫາລື ກະກຽມການສະເຫຼີມສະຫຼອງວັນສ້າງຕັ້ງກອງທັບ ປະຊາຊົນລາວ ຄົບຮອບ 70 ວັນທີ 20 ມັງກອນ 2019 ໃຫ້ມີບັນຍາກາດເບີກບານມ່ວນຊື່ນ ໃນຕອນເຊົ້າວັນທີ 4 ກໍລະກົດ 2018 ນີ້, ໂດຍການເປັນປະທານຂອງທ່ານ ປອ ສົມລິດ ເປືອກແກ້ວ ຮອງເລຂາພັກແຂວງ, ປະທານສະພາປະຊາຊົນແຂວງ, ມີຄະນະປະຈໍາພັກແຂວງ, ກໍາມະການພັກແຂວງ, ຫົວໜ້າສາມກອງບັນຊາການ ແລະ ຄະນະຮັບຜິດຊອບເຂົ້າຮ່ວມ.
ກອງປະຊຸມໄດ້ຜ່ານຂໍ້ຕົກລົງຂອງທ່ານເຈົ້າແຂວງ ເລກທີ 659/ຈຂ.ຊຍ ລົງວັນທີ 26 ມີຖຸນາ 2018 ວ່າດ້ວຍການແຕ່ງຄະນະຮັບຜິດຊອບກະກຽມການສະເຫຼີມສະຫຼອງວັນສ້າງຕັ້ງກອງທັບປະຊາຊົນລາວ ຄົບຮອບ 70 ປີ ແລະ ຄໍາສັ່ງແນະນໍາຂອງກະຊວງປ້ອງກັນປະເທດ ເລກທີ 1520/ກປທ ລົງວັນທີ 04 ເມສາ 2018 ວ່າດ້ວຍການຈັດຕັ້ງສະເຫຼີມສະຫຼອງ ວັນສ້າງຕັ້ງກອງທັບປະຊາຊົນລາວ ຄົບຮອບ 70 ປີ.
ແຂວງ ໄຊຍະບູລີ ສະຫຼຸບວຽກງານ ປ້ອງກັນ ແລະ ຄວບຄຸມໄພພິບັດ ທົ່ວແຂວງ ປະຈໍາປີ 2017
ໃນຕອນເຊົ້າຂອງວັນທີ 29 ມິຖຸນາ ປີນີ້, ທີ່ສະໂມສອນຫ້ອງວ່າການແຂວງ ໄຊຍະບູລີ, ໄດ້ຈັດກອງປະຊຸມສະຫຼຸບວຽກງານປ້ອງກັນ ແລະ ຄວບຄຸມໄພພິບັດທົ່ວແຂວງ ປະຈໍາປີ 2017 ຂຶ້ນ, ໂດຍການເປັນປະທານຂອງ ທ່ານ ນາງ ບຸນພັກ ອິນທະປັນຍາ ຮອງເຈົ້າແຂວງ ໄຊຍະບູລີ, ປະທານຄະນະປ້ອງກັນ ແລະ ຄວບຄຸມໄພພິບັດຂັ້ນແຂວງ, ເຂົ້າຮ່ວມມີບັນດາຄະນະປ້ອງກັນ ແລະ ຄວບຄຸມໄພພິບັດຂັ້ນແຂວງ, ຮອງເຈົ້າເມືອງ ແລະ ຄະນະປ້ອງກັນ ແລະ ຄວບຄຸມໄພພິບັດຂັ້ນເມືອງ 11 ເມືອງເຂົ້າຮ່ວມຢ່າງພ້ອມພຽງ.
ທ່ານ ນາງ ບຸນພັກ ອິນທະປັນຍາ ຮອງເຈົ້າແຂວງ ໄຊຍະບູລີ, ປະທານຄະນະປ້ອງກັນ ແລະ ຄວບຄຸມໄພພິບັດຂັ້ນແຂວງ ໄດ້ກ່າວວ່າ: ຄວາມຮ້າຍແຮງຂອງໄພພິບັດ ທາງທໍາມະຊາດ ແລະ ການກະທໍາຂອງມະນຸດສ້າງຂື້ນ ແມ່ນຍັງສືບຕໍ່ເພີ່ມຂື້ນ ແລະ ຖີ່ເຂົ້າທຸກໆປີ, ຈາກສາເຫດ ການປ່ຽນແປງຂອງສະພາບດິນຟ້າອາກາດ, ການເພີ່ມຂື້ນຂອງປະຊາກອນ, ການເຊື່ອມໂຊມຂອງສະພາບແວດລ້ອມ ແລະ ບັນຫາໂລກຮ້ອນຂື້ນ, ຈຶ່ງເຮັດໃຫ້ບັນດາປະເທດໃນໂລກຕ້ອງປະເຊີນກັບບັນຫາໄພພິບັດທໍາມະຊາດຕ່າງໆ ເປັນຕົ້ນ ນໍ້າຖ້ວມ, ແຜ່ນດິນໄຫວ, ພູເຂົາໄຟລະເບີດ, ລົມພະຍຸ ແລະ ອື່ນໆ, ອັນສົ່ງຜົນກະທົບໂດຍກົງຕໍ່ຊີວິດ
ຄະນະພັກຮາກຖານຫ້ອງວ່າການແຂວງ ຈັດພິທີເລື່ອນສະມາຊິກພັກສໍາຮອງ ຂື້ນເປັນສະມາຊິກພັກສົມບູນ
ຄະນະພັກຮາກຖານ ຫ້ອງວ່າການແຂວງໄຊຍະບູລີ ໄດ້ຈັດພິທີເລື່ອນສະມາຊິກພັກສຳຮອງ ຂຶ້ນເປັນສະມາຊິກພັກສົມບູນຂຶ້ນ, ໃນວັນທີ 25 ມີຖຸນາ 2018, ຢູ່ທີ່ສະໂມສອນຫ້ອງວ່າການແຂວງ ໃຫ້ກຽດເປັນປະທານໂດຍ ສະຫາຍ ເພັດພິໄຊ ສູນວິໄລ ກຳມະການພັກແຂວງ, ເລຂາຄະນະພັກຮາກຖານ, ຫົວໜ້າຫ້ອງວ່າການແຂວງ, ມີເລຂາ, ຮອງເລຂາໜ່ວຍພັກ, ສະມາຊິກພັກສົມບູນ 3 ໜ່ວຍພັກ ທີ່ຂຶ້ນກັບຄະນະພັກຮາກຖານຫ້ອງວ່າການແຂວງເຂົ້າຮ່ວມ.
ພິທີດັ່ງກ່າວ, ພາຍຫຼັງທີ່ສະມາຊິກພັກສໍາຮອງ ໄດ້ຂື້ນຜ່ານໃບຄໍາຮອງຂໍ້ເລື່ອນສະມາຊິກພັກສໍາຮອງຂື້ນເປັນສະມາຊິກພັກສົມບູນແລ້ວ, ສະຫາຍທີ່ຕິດຕາມກໍ່ໄດຂື້ນຢັ່ງຢືນຮັບເອົາສະຫາຍ ສະມາຊິກພັກໃໝ່ ເຊີ່ງແຕ່ລະສະຫາຍແມ່ນມີແນວຄິດການເມືອງໜັກແໜ້ນ, ອຸ່ນອ່ຽນທຸ່ນທ່ຽງ, ບໍ່ມີແນວຄິດຄອນແຄນ, ເຊື້ອໝັ້ນຕໍ່ການນໍາພາຂອງພັກ, ມີຄວາມເຂັ້ມງວດໃນການປະຕິບັດລະບຽບວິໄນ ກໍ່ຄືລະບຽບກົດໝາຍຂອງພັກ - ລັດ, ມີຄວາມຫ້າວຫັນໃນການປະຕິບັດໜ້າທີ່ວຽກງານວິຊາສະເພາະ ໃນນີ້ເລື່ອນສະມາຊິກພັກສໍາຮອງ ຂື້ນສົມບູນ 7 ສະຫາຍ.
ບົດຄວາມອື່ນ ໆ...
- ສະພາປະຊາຊົນ ແຂວງໄຊຍະບູລີ ລົງຕິດຕາມຊຸກຍູ້ການຈັດຕັ້ງປະຕິດບັດມະຕິກອງປະຊຸມສະໄໝສາມັນເທື່ອທີ 4
- ສະພາປະຊາຊົນ ແຂວງໄຊຍະບູລີ ຈັດກອງປະຊຸມກວດກາ, ຊຸກຍູ້ການສ້າງຮ່າງນິຕິກໍາໃຕ້ກົດໝາຍ
- ແຂວງໄຊຍະບູລີ ລະດົມທຶນກໍ່ສ້າງ ຫໍຫຼັກເມືອງ
- ສະຫະພັນນັກຮົບເກົ່າແຂວງ ໄຊຍະບູລີ ສປປລາວ ໄດ້ຕ້ອນຮັບການມາຢ້ຽມຢາມ ອາດິດສະມາຄົມນັກຮົບເກົ່າ ສສ ຫວຽດນາມ